Jul 13,2018
హెచ్‌సీఎల్‌ 4000 కోట్ల బైబ్యాక్‌
న్యూఢిల్లీ: హెచ్‌సీఎల్‌ టెక్నాలజీస్‌లో అతిపెద్ద షేర్ల బైబ్యాక్‌ జరిపేందుకు ఆ సంస్థ బోర్డు సమ్మతి తెలిపింది. షేరు ఒక్కింటికి రూ.1,100 చొప్పున దాదాపు రూ.4000 కోట్ల విలువైన షేర్లను బైబ్యాక్‌ చేసేందుకు గాను ఆ సంస్థ బోర్డు పచ్చజెండా ఊపింది. ప్రతిపాదిత బైబ్యాక్‌ ఆఫర్‌ను పూర్తిగా చెల్లించిన పెయిడప్‌ క్యాపిటల్‌లో 14.83 శాతం, సంస్థ వద్ద ఉన్న రిజర్వులలో 11.59 శాతానికి మించకుండా చేపట్టాలని నిర్ణయించినట్టుగా బోర్డు తెలిపింది. ఈ మేరకు హెచ్‌సీఎల్‌ సంస్థ మార్కెట్‌ నియంత్రణ సంస్థలకు సమాచారం అందిం చింది. కాగా, గురువారం మార్కెట్లు ముగిసే సమయానికి కంపెనీ షేర్లు రూ.1,005.30 వద్ద ముగిసింది. సంస్థ మొత్తం పెయిడప్‌ క్యాపిటల్‌లో 2.61 శాతానికి సమానమైన దాదాపు 3.64 కోట్ల షేర్లను ఈ బైబ్యాక్‌ ద్వారా కొనుగోలు చేయాలని నిర్ణయించారు.
మీ స్నేహితులకు రికమెండ్ చెయ్యండి